laion/Wikipedia-Exotic huggingface dataset:
Marc Elias

Marc Erik Elias (sünd. 1. veebruaril 1969) on Ameerika Ühendriikide advokaat. Ta on Demokraatlikule Parteile andnud valimiste ajal õigusabi, 2021. aastal lahkus ta Perkins Coie advokaadibüroost ning asutas enda büroo Elias Law Group. Elias töötas nõunikuna nii Hillary Clintoni kampaaniameeskonnas 2016. aasta valimistel kui ka John Kerry meeskonnas 2004. aasta valimistel. Pärast 2020. aasta valimisi tegeles ta kohtutes Donald Trumpi poolt vaidlustatud valimistulemuste kaitsmisega. Kohtutesse jõudis 64 kaasust, millest ta võitis alguses 63. Viimane kohtuotsus pöörati hiljem samuti tema ja Joe Bideni kasuks ümber. 2020. aastal asutas ta veebipõhise mõttekoja Democracy Docket, mis tegeleb valimisõiguste ja -vaidlustega. Weiner, Jay. This Is Not Florida: How Al Franken Won the Minnesota Senate Recount (inglise). U of Minnesota Press. Lk 35. ISBN 978-1-4529-1544-9. Vogel, Kenneth P.; Goldmacher, Shane (29. jaanuar 2022). "Democrats Decried Dark Money. Then They Won With It in 2020". The New York Times. Vaadatud 31. jaanuar 2022. Opfer, Chris (23. august 2021). "Democrat Elections Lawyer Elias Leaves Perkins Coie, Starts Firm". news.bloomberglaw.com (inglise). Vaadatud 31. jaanuar 2022. Goldmacher, Shane (14. september 2020). "Biden Creates Legal War Room, Preparing for a Big Fight Over Voting". The New York Times (inglise). ISSN 0362-4331. Vaadatud 23. november 2020. Abramson, Alana (6. aprill 2021). "Marc Elias Fought Trump's 2020 Election Lawsuits. Can He Win The Battle Over Voting Rights?". Time. Jacob Shamsian; Sonam Sheth (22. veebruar 2021). "Trump and his allies filed more than 40 lawsuits challenging the 2020 election results. All of them failed". Business Insider. Elias Law Group
Alfa pank

Mitte segi ajada Alpha Bankiga. Alfa pank (vene keeles Альфа Банк, Alfa Bank) on Venemaa pank, riigi suurim erapank. Selle asutas Mihhail Fridman, kes tegutseb endiselt ettevõtte juhina. Alfa panga peakorter asub Moskvas, sellel on üle 630 000 ärikliendi ning 7,3 miljoni erakliendi. Kokku pakutakse teenuseid seitsmes riigis, peamiselt Venemaal ja Ukrainas. Mõlemas riigis on Alfa pank 10 suurima panga seas. Ajakirja The Banker 2009. aasta 1000 suurima panga pingereas oli Alfa pank 270. kohal. "Central Bank of Russia", cbr.ru, vaadatud 7. oktoober 2021 "Top Banks in Russia - Overview and Guide to Top 10 Russian Banks". Corporate Finance Institute. "Annual Report 2020" (PDF). Alfa-Bank. Originaali (PDF) arhiivikoopia seisuga 14. veebruar 2022. Vaadatud 16. september 2021. "Russia: top 10 largest banks, by total assets 2020". statista.com. Merge and Acquire, The Ukrainian Week (9 October 2015) "Top-1000 World Banks by The Banker magazine". Venchur.ru. Russian Venture Investment Center. 5. juuli 2010. Originaali arhiivikoopia seisuga 21. märts 2017. Vaadatud 12. aprill 2017. Ingliskeelne koduleht Venekeelne koduleht
Ameerika Samoa 2022. aasta taliolümpiamängudel

ASA Ameerika Samoa osales 2022. aasta taliolümpiamängudel Pekingis ühe sportlasega. Ameerika Samoad esindas skeletonisõitja Nathan Crumpton, kes tuli meeste võistlusel 25 sportlase seas 19. kohale. "Arhiivikoopia". Originaali arhiivikoopia seisuga 14. veebruar 2022. Vaadatud 14. veebruaril 2022.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 11. veebruar 2022. Vaadatud 14. veebruaril 2022.{{netiviide}}: CS1 hooldus: arhiivikoopia kasutusel pealkirjana (link)
Michael Sussman

Michael A. Sussmann (sünd. 1964) on Ameerika Ühendriikide jurist, endine föderaalprokurör ning endine partner privaatsusele ja küberjulgeolekule keskendunud advokaadibüroos Perkins Coie. Kui WikiLeaks 2016. aastal Demokraatliku Partei meilid lekitas, esindas ta Demokraatide Rahvuskomiteed ning uuris koos CrowdStrike'iga servereid. Septembris 2021 esitas erinõunik John Durhami vandemeestekogu talle süüdistuse Donald Trumpi vastaste andmete võltsimisele kaasa aitamises. Sussmann ei tunnistanud enda süüd ning väitis, et süüdistus oli poliitiliselt motiveeritud. Polantz, Katelyn (17. september 2021). "Michael Sussmann, lawyer charged in Durham probe, pleads not guilty". CNN.
Eduard Fortunat

Eduard Fortunat Badenist (17. september 1565 – 8. juuni 1600) oli Baden-Rodemacherni ja Baden-Badeni markkrahv. Londonis sündinuna oli Eduard Christoph II ja Rootsi printsessi Cecilia Vasa poeg. Ta sai nime Inglismaa kuningannalt Elizabeth I-lt, kes oli tema ristiema. Ta veetis oma esimese eluaasta Inglismaal Hampton Courti palees. Kui tema isa 1575. aastal suri, sai temast Baden-Rodemacherni markkrahv. Tema eestkostja Baieri hertsog Wilhelm V andis talle katoliikliku kasvatuse ja 1584. aastal pöördus ta luterlusest katoliiklusesse, nagu tema ema oli juba teinud. Katoliiklaste ja protestantide vaheline tüli lõhestas Eduardi perekonna ning 18. novembril 1589 korraldas ta Badeni raekojas vestlusringi, et arutada katoliikluse (esindaja Johannes Pistorius), luterluse (esindajad Andreä ja Jacob Heerbrand) ning kalvinismi (mida esindas Schyrius) suhtelisi väiteid, kuid see põhjustas vaid seisukohtade tugevnemise. 13. märtsil 1591 sõlmis ta Brüsselis mittekirikliku abielu Breda kuberneri Joost van der Eyckeni tütre Maria van Eickeniga (1569 – 21. aprill 1636), mille ta seadustas alles 14. mail 1593 pärast tütre sündi. Lõpuks sündis neil neli last, kuid osaliselt tema naise väiksemate eellugude tõttu ei tunnustanud neid kunagi tema pärijateks Baden-Durlachi markkrahv Ernst Friedrich, kes sai tema järglaseks. 1587. aastal külastas ta oma sugulasi Rootsis, saatis oma nõbu, Rzeczpospolita kuningat (ja hiljem ka Rootsi kuningat) Sigismund III Vasat Poolas ning määrati 1588. aastal Poola tolli ja kaevanduste juhiks. Samal aastal päris ta Baden-Badeni, ühendades selle taas Baden-Rodemacherniga. Kuid ta kohtles luterlasi karmilt ja raiskas territooriumi ressursse ning tema abielu ja lapsed ei olnud sugulaste poolt heaks kiidetud. Seetõttu võttis 1594. aastal kogu Baden-Badeni üle sugulane, Baden-Durlachi markkrahv Ernst Friedrich. (Eduardi pojad ennistati alles 1622. aastal pärast Wimpfeni lahingut, kui nende katoliiklus neile eelise andis.) Eduard päris oma vanematelt võlad ja süvendas neid. Pärast oma markkrahvkonna kaotust elas ta erinevates lossides ja püüdis raha koguda raha vermimise, alkeemia ja musta maagia abil, tuues Padovast endale appi Paul Pestalozzi Clavellast ja Mascarello Chiost, ning tal õnnestus nööpnõelte vahakujusse torkimisega Ernst Friedrichile valu tekitada. Samuti on teatatud, et ta püüdis Ernst Friedrichit mürgitamisega tappa. Väidetavalt võrgutas ta ka oma kastellaani tütre ja põhjustas selle surma Yburgis, mis on nüüd varemeis ja seal kummitavat. 1597. aastal saadeti ta Saksamaale Hispaania valitsuse nimel palgasõdureid värbama. 1598. aastal osales ta oma nõbu Sigismundi katses võita Rootsi tagasi selle onult Karl IX-lt ja Stångebro lahingus. Taanlased võtsid Eduardi kinni ja vangistasid lühikeseks ajaks. Ta suri 1600. aastal Kastellauni lossis kivitrepil kukkumise tagajärjel, tõenäoliselt purjus peaga. Anna Maria Lukretia (1592–1654) Wilhelm (1593–1677) Hermann Fortunat (1595–1665) Albrecht Karl (1598–1626)
Tai 2022. aasta taliolümpiamängudel

THA Tai osales 2022. aasta taliolümpiamängudel Pekingis nelja sportlasega. See oli viies kord, kui Tai taliolümpiamängudest osa võttis. Taid esindasid mäesuusatajad Mida Fah Jaiman ja Nicola Zanon ning murdmaasuusatajad Karen Chanloung ja Mark Chanloung. "Four Thai athletes march into Winter Olympics cheered on by princess", The Nation, 4. veebruar 2022 "Arhiivikoopia". Originaali arhiivikoopia seisuga 3. veebruar 2022. Vaadatud 14. veebruaril 2022.{{netiviide}}: CS1 hooldus: arhiivikoopia kasutusel pealkirjana (link)
Iraan 2022. aasta taliolümpiamängudel

IRI Iraan osales 2022. aasta taliolümpiamängudel Pekingis kolme sportlasega. Iraani esindasid mäesuusatajad Hossein Saveh-Shemshaki ja Atefeh Ahmadi ning murdmaasuusataja Danial Saveh Shemshaki. 10. veebruaril 2022 andis Saveh-Shemshaki positiivse dopinguproovi. "Arhiivikoopia". Originaali arhiivikoopia seisuga 19. veebruar 2022. Vaadatud 14. veebruaril 2022.{{netiviide}}: CS1 hooldus: arhiivikoopia kasutusel pealkirjana (link) Winter Olympics: Iranian first to test positive for doping in Beijing, BBC
Ukraina 2022. aasta taliolümpiamängudel

UKR Ukraina osales 2022. aasta taliolümpiamängudel Pekingis 45 sportlasega, kes võistlesid 12 spordialal. Ukraine wished every success to the Olympic Team in Beijing 2022, Ukraina Olümpiakomitee, 25.01.2022 https://noc-ukr.org/en/olympic/games/beijing-2022/team-ukraine/
Trinidad ja Tobago 2022. aasta taliolümpiamängudel

TTO Trinidad ja Tobago osales 2022. aasta taliolümpiamängudel Pekingis kahe sportlasega. See oli neljas kord, kui Trinidad ja Tobago taliolümpiamängudest osa võttis. Trinidadi ja Tobagot esindas kahebobimeeskond koosseisus Axel Brown ja Andre Marcano. Trinidad and Tobago bobsled team returns to Winter Olympics after 20 years, Trinidad and Tobago Newsday.
Ondřej Kaše

Ondřej Kaše (sündinud 8. novembril 1995 Kadaňis) on Tšehhi jäähokimängija, kes mängib NHL-i klubis Toronto Maple Leafs ründajana paremäärel. Ta alustas klubikarjääri Tšehhi klubis Chomutovi Piráti, debüteerides Tšehhi kõrgliigas hooajal 2013–14. 2014. aastal valis Anaheim Ducks ta NHL-i draft '​is 205. valikuna. 2015. aasta mais sõlmis ta Ducksiga kolmeaastase lepingu. Hooajal 2015–16 mängis ta American Hockey League'is Ducksi tütarklubis San Diego Gulls. Ducksi meeskonnas debüteeris ta NHL-is hooajal 2016–17. Esimese värava lõi ta liigas 1. detsembril 2016 mängus Vancouver Canucksi vastu. Debüüthooajal kogus Kaše NHL-is viis väravat ja kümme väravasöötu. Hooajal 2017–18 tegi ta NHL-is 20+18 ning see on jäänud seni tema kõige edukamaks hooajaks. 2020. aasta veebruaris kaubeldi Kaše Boston Bruinsile. 2021. aasta juulis sõlmis ta üheaastase lepingu Maple Leafsiga. Tema noorem vend David Kaše on samuti jäähokimängija. "Maple Leafs Sign Ondřej Kaše". nhl.com. 31.7.2021. Vaadatud 14.2.2022 Ondřej Kaše NHL.com lehel Ondřej Kaše hockeydb.com lehel
Kanada 2022. aasta taliolümpiamängudel

CAN Kanada osales 2022. aasta taliolümpiamängudel Pekingis 215 sportlasega (109 meest ja 106 naist), kes võistlesid 14 spordialal. Olümpiavõitjaks tulid lumelaudur Maxence Parrot, Kanada kiiruisutamisnaiskond (Ivanie Blondin, Valérie Maltais, Isabelle Weidemann), lühirajauisutamise meeskond (Pascal Dion, Steven Dubois, Jordan Pierre-Gilles, Charles Hamelin, Maxime Laoun) ja jäähokinaiskond. "Arhiivikoopia". Originaali arhiivikoopia seisuga 20. veebruar 2022. Vaadatud 14. veebruaril 2022.{{netiviide}}: CS1 hooldus: arhiivikoopia kasutusel pealkirjana (link) Canada names 215-athlete team for Beijing Olympics, Sportsnet "Arhiivikoopia". Originaali arhiivikoopia seisuga 20. veebruar 2022. Vaadatud 22. veebruaril 2022.{{netiviide}}: CS1 hooldus: arhiivikoopia kasutusel pealkirjana (link) https://olympics.com/beijing-2022/olympic-games/en/results/all-sports/noc-entries-canada.htm
Evely Ventsli

Evely Pihela (Ventsli) (sündinud 5. augustil 1985) on eesti telesaatejuht ja modell. Evely Ventsli on olnud noortesaate "ZTV" ja tõsielusaate "Kaunitar ja geenius" saatejuht. Modellitööd alustas ta 13-aastaselt. Praegu ta enam modellindusega ei tegele. 2004 Tallinna Mustamäe Gümnaasium 2007 Tallinna Ülikool – reklaam ja imagoloogia 2011 Tallinna Ülikooli Balti filmi, meedia, kunstide ja kommunikatsiooni instituut - kommunikatsioonijuhtimine Ilona Talumets: Evely Ventsli punub oma pesa, Kroonika.ee, 13.jaanuar 2009
Nicolas Aubé-Kubel

Nicolas Aubé-Kubel (sündinud 10. mail 1996 Slave Lake'is, Alberta provintsis) on Kanada jäähokimängija, kes mängib NHL-i klubis Washington Capitals ründajana paremäärel. Aastatel 2012–2016 mängis ta Quebec Major Junior Hockey League'i klubis Val-d'Or Foreurs. 2014. aastal tuli ta klubiga liiga meistriks. 2014. aastal valis Philadelphia Flyers ta NHL-i draft '​is 48. valikuna. Hooaja 2015–16 lõpus debüteeris Aubé-Kubel American Hockey League'is Flyersi tütarklubis Lehigh Valley Phantoms. Phantomsi põhikoosseisu kuulus Aubé-Kubel järgmisel kolmel hooajal. NHL-is debüteeris Aubé-Kubel Flyersi meeskonnas 30. oktoobril 2018 mängus Anaheim Ducksis, mängides neljandas ründekolmikus koos Scott Laughtoni ja Jori Lehteräga. Hooajal 2018–19 sai Aubé-Kubel NHL-is kirja üheksa mängu, kuid ei saanud kordagi mänguaega üle kaheksa minuti. 2019. aasta juulis pikendas ta Flyersiga lepingu ühe aasta võrra. Uuesti kutsuti ta Phantomsist Flyersi 2019. aasta detsembris. Esimese värava lõi ta liigas 23. detsembril 2019 mängus New York Rangersi vastu. Hooajal 2019–20 kindlus ta koha Flyersi neljandas ründekolmikus koos Michael Raffli ja Nate Thompsoniga. Kokku jäi 2019–20 põhiturniiril tema arvele 7+8. Hooaja 2019–20 väljalangemismängudes lõi Aubé-Kubel kaks väravat ja andis üheväravasöödu. Hooajal 2020–21 mängis ta neljandas ründekolmikus kaitsvamat rolli ning 50 mänguga kogus ta 3+9. 2021. aasta novembris loobus Flyers temast, misjärel hankis Aubé-Kubeli mängijaõigused Colorado Avalanche. 2022. aastal võitis ta Avalanche'iga Stanley karika, kuigi Aubé-Kubel ise väljalangemismängudes ühtegi resultatiivsuspunkti kirja ei saanud. 2022/23. põhihooaeg oli enne seda olnud tema senise NHL-i karjääri kõige resultatiivsem (11+11). 2022. aasta juulis sõlmis ta üheaastase lepingu Toronto Maple Leafsiga. 2022. aasta novembris Maple Leafs loobus Aubé-Kubelist, kui ta oli olnud kuues esimeses mängus ühegi resultatiivsuspunktita. Pärast seda hankis tema mängijaõigused Washington Capitals. Capitalsis sai ta sel hooajal kirja 4+8. 2023. aasta märtsis pikendas Aubé-Kubel Capitalsiga lepingut ühe aasta võrra. "Avalanche Claims Aube-Kubel". nhl.com. 13.11.2021. Vaadatud 14.2.2022 "Maple Leafs Sign Forward Nicolas Aube-Kubel". National Hockey League. Toronto Maple Leafs. 13. juuli 2022. Vaadatud 13. juulil 2022. "Capitals claim forward Nicolas Aube-Kubel". Washington Capitals. 5. november 2022. Vaadatud 5. novembril 2022. https://www.nhl.com/capitals/news/capitals-re-sign-nicolas-aube-kubel/c-341786160 Nicolas Aubé-Kubel NHL.com lehel Nicolas Aubé-Kubel hockeydb.com lehel
Kriitvalge

Kriitvalge on kriidi värvust meenutav valge värvitoon. Karakterilt kuiv, surnud, kõva ja rabe, seostub kustumise, aegumisega. Värvinimetust kasutatakse sageli väga heleda, ebaloomulikult valge näojume kirjeldamiseks. Kriit Doveri kriidikaljudelt Inglismaal Kriit Annona kriidilademest Arkansasest, USA Kriidipulber "blanc de craie. - pourpre.com". Originaali arhiivikoopia seisuga 10. august 2022. Vaadatud 14. veebruaril 2022. http://eki.ee/dict/ekss/index.cgi?Q=kriitvalge https://sonaveeb.ee/search/unif/dlall/dsall/kriitvalge/1[alaline kõdulink]
2022. aasta taliolümpiamängude medalitabel

2022. aasta taliolümpiamängude medalitabel on loetelu riikide olümpiakomiteedest nende sportlaste võidetud medalite arvu järgi. Kui 2002. aasta taliolümpiamängudel jagati välja 78 medalikomplekti, siis 2022. aastal juba 109. Enim kuldmedaleid (16) võitis Norra, mis on ka uus taliolümpiamängude rekord. https://olympics.com/beijing-2022/olympic-games/en/results/all-sports/medal-standings.htm
Cole Caufield

Cole Caufield (sündinud 2. jaanuaril 2001 Mosinees, Wisconsini osariigis) on USA jäähokimängija, kes mängib NHL-i klubis Montreal Canadiens ründajana paremäärel. Aastatel 2017–2019 mängis ta United States Hockey League'is U.S. National Development Teamis ning 2019–2021 Wisconsini Ülikooli jäähokimeeskonnas. Hooajal 2020–21 oli ta ülikoolide liigas suurim väravakütt ja resultatiivseim mängija (30+22), pälvides hooaja parimale mängijale antava Hobey Baker Award'i. 2019. aastal valis Canadiens ta NHL-i draft '​is 15. valikuna. 2021. aasta märtsis sõlmis ta Canadiensiga kolmeaastase lepingu. Ta asus esmalt mängima American Hockey League'is Canadiensi tütarklubis Laval Rocket, tehes kahe mänguga 3+1. Paul Byroni ja Jonathan Drouini vigastuste tõttu avanes Caufieldile koht Canadiensi meeskonnas ning NHL-is debüteeris ta 26. aprillil 2021 mängus Calgary Flamesi vastu. Esimese värava, milleks oli võiduvärav lisaajal, lõi ta liigas 1. mail mängus Ottawa Senatorsi vastu. Kaks päeva hiljem lõi ta lisaajal võiduvärava ka Toronto Maple Leafsi vastu. Sellega sai Caufield alles kolmandaks mängijaks NHL-i ajaloos, kes on oma kaks esimest väravat löönud lisaajal. Hooaja 2020–21 põhiturniiril jäi tema arvele neli väravat ja üks väravasööt. Samal ajal jõudis ta Canadiensiga Stanley karika finaali, kus kaotati Tampa Bay Lightningile. Väljalangemismängudes tegi Caufield 4+8. 2018. aastal võitis Caufield USA kuni 18-aastaste koondisega omavanuste meistrivõistlustel hõbemedali ja 2019. aastal pronksmedali. 2019. aasta kuni 18-aastaste maailmameistrivõistlustel lõi ta 14 väravat, mis on ühe turniiri rekord. Lisaks valiti Caufield 2019. aastal turniiri väärtuslikumaks mängijaks ja parimaks ründajaks. 2021. aastal tuli ta USA koondisega juunioride maailmameistriks. "Caufield scores second overtime winner as Canadiens edge Maple Leafs". Sportsnet. 3.5.2021. Originaali arhiivikoopia seisuga 8.12.2021. Vaadatud 7.12.2021. Cole Caufield NHL.com lehel Cole Caufield hockeydb.com lehel
789

789. aasta Sajandid: 7. sajand - 8. sajand - 9. sajand Aastakümned: 730. aastad 740. aastad 750. aastad 760. aastad 770. aastad - 780. aastad - 790. aastad 800. aastad 810. aastad 820. aastad 830. aastad Aastad: 784 785 786 787 788 - 789 - 790 791 792 793 794 ... ... ...
Prantsusmaa 2022. aasta taliolümpiamängudel

FRA Prantsusmaa osales 2022. aasta taliolümpiamängudel Pekingis 86 sportlasega, kes võistlesid 10 spordialal. Olümpiavõitjaks tulid laskesuusatajad Quentin Fillon Maillet, kes võitis meest eraldistardist sõidu ja jälitussõidu ja Justine Braisaz-Bouchet ühisstardiga sõidus, mäesuusataja Clément Noël meeste slaalomis ning iluuisutajad Gabriella Papadakis ja Guillaume Cizeron jäätantsus. https://www.equipedefrance.com/article/les-selectionnes-pour-les-jeux-olympiques-dhiver-de-pekin https://olympics.com/beijing-2022/olympic-games/en/results/all-sports/noc-entries-france.htm
Taelikulised

Taelikulised (Hymenochaetaceae) on klassi Agaricomycetes kuuluv kandseente sugukond. Asterodon Coltricia — puidik Fomitiporia Fuscoporia Hymenochaete — tubaknahkis Hymenochaetopsis Inocutis Inonotopsis — taigapässik Inonotus — pässik Onnia — jänesepäss Phellinidium Phellinopsis Phellinus — taelik Phellopilus Phylloporia Porodaedalea Pseudoinonotus Xanthoporia
Taigapässik (perekond)

Taigapässik (Inonotopsis) on klassi Agaricomycetes kuuluv kandseente perekond. Inonotopsis subiculosa — taigapässik
Inocutis

Inocutis on klassi Agaricomycetes kuuluv kandseente perekond. Inocutis dryophila – end. tammepässik Inocutis rheades – end. haavapässik Inocutis tamaricis Inocutis andmebaasis eElurikkus.
Puudrisinine

Puudrisinine (inglise keeles powder blue) on üks sinistest värvitoonidest, kahvatu pastelne sinine värvus. Tõlkelaen inglise keelest, kasutatakse moesõnavaras. Nimetus powder blue on tuletatud smaldipulbrist, peenestatud koobaltklaasist, mida kasutati 16. ja 17. sajandil valgete kangaste ja rõivaste töötluseks nende kollastumise vältimiseks - riidesse mässitud smaldipurukänkraga hõõruti pesemisel riiet, et see paistaks optiliselt valgem. Kui algselt tähendas powder blue smaldi õiget säravsinist tooni, siis ajapikku hakati seda kasutama heledama sinise värvitooni märkimiseks.. Eesti keeles on taolise optilise valgendamise protsessi nimetatud sinetamiseks ja selleks on kasutatud sinisest pigmendist (tänapäeval ultramariin) valmistatud pesusinet. Sügav-puudrisinise glasuuriga pudelid, Hiina, 1675–1725 Puudrisinised võistkonnasärgid Puudrisinine triiksärk Puudrisinine Ford 1957 Sinise alaküljega krabi Thalam crenat Sinikrabi (Callinectes sapidus) Match of British Standard Colours™ BS20D41 Powder Blue D. Lamp. Üks üllatav toon, mis on selle suve tõusev trend. - PM Naine, 20. juuni 2019 T. Teresk. Kui kutsel on riietumisstiil smart casual, siis mida see tähendab? - Delfi Naistekas, 22.05.2017 ehestu.ee Saleda joone värviküllane kevad ootab. - STE moekiri. - Stockholms-Tidningen Eestlastele, 4 märts 1955 R. Ormiston, M. Robinson. Colour Source book. Flame Tree Publishing, 2007 PESEMISVAHENDID. - Müügikorraldus. Järvamaa Kutsehariduskeskus
Xanthoporia

Xanthoporia on klassi Agaricomycetes kuuluv kandseente perekond. Xanthoporia radiata – lepapässik
Haeska mõis

Haeska mõis (saksa keeles Hasik) oli rüütlimõis Martna kihelkonnas, praeguse Haapsalu linna territooriumil Läänemaal. Haeska mõisa on esmamainitud 1560. aastal. Mõis kuulus siis Haapsalu toomkirikule, hiljem Kursellideja Wrangellide suguvõsale. Haeska mõisa viimane omanik enne võõrandamist 1919. aastal oli Hans von Grünewaldt. Mõisa 1805. aastal valminud peahoone asub Haeska küla lõunaosas. 1981. aastal hoone renoveeriti ning Matsalu looduskaitseala rajas sinna väikese haneliste rännet tutvustava väljapaneku. Praegu on Haeska mõisa peahoone eravalduses. Eesti mõisate loend Haeska mõis (Martna khk), Eesti Ajalooarhiiv, Kinnistute register Haeska mõisa ajalugu Haeska 360° aeropanoraam / aerofoto
Luuska lauluühing

Luuska lauluühing on Tartus tegutsev segakoor. Koor asutati ja tegutses 1930. aastatel Luuska külas Võrumaal kuni teise maailmasõjani. 2010. aastal taasasutati Tartus. 2023. aastast juhib koori Karita Käesel. Luuska lauluühing Facebookis Luuska lauluühing YouTube'is
Austraalia 2022. aasta taliolümpiamängudel

AUS Austraalia osales 2022. aasta taliolümpiamängudel Pekingis 44 sportlasega, kes võistlesid 10 spordialal. Olümpiavõitjaks tuli vigursuusataja Jakara Anthony. "Arhiivikoopia". Originaali arhiivikoopia seisuga 21. veebruar 2022. Vaadatud 14. veebruaril 2022.{{netiviide}}: CS1 hooldus: arhiivikoopia kasutusel pealkirjana (link) https://olympics.com/beijing-2022/olympic-games/en/results/all-sports/noc-entries-australia.htm
Hiina Taipei 2022. aasta taliolümpiamängudel

TPE Hiina Vabariik osales Hiina Taipei nime all 2022. aasta taliolümpiamängudel Pekingis 4 sportlasega, kes võistlesid 3 alal. Hiina Taipeid esindasid 2 mäesuusatajat, 1 kelgutaja ja 1 kiiruisutaja. "Arhiivikoopia". Originaali arhiivikoopia seisuga 14. veebruar 2022. Vaadatud 14. veebruaril 2022.{{netiviide}}: CS1 hooldus: arhiivikoopia kasutusel pealkirjana (link)
Ilja Samsonov

Ilja Aleksejevitš Samsonov (vene keeles Илья Алексеевич Самсонов; sündinud 22. veebruaril 1997 Magnitogorskis) on Venemaa jäähokimängija, kes mängib väravavahina NHL-i klubis Toronto Maple Leafs. Hooajal 2014–15 debüteeris ta KHL-is Magnitogorski Metallurgi meeskonnas. 2016. aastal võitis ta Metallurgiga Gagarini karika. 2015. aastal valis Washington Capitals ta NHL-i draft '​is 22. valikuna. 2018. aasta mais sõlmis ta Capitalsiga kolmeaastase lepingu. Hooajal 2018–19 mängis Samsonov American Hockey League'is Capitalsi tütarklubis Hershey Bears. NHL-is debüteeris ta 4. oktoobril 2019 mängus New York Islandersi vastu. 2022. aasta juulis sõlmis ta üheaastase lepingu Toronto Maple Leafsiga. 2016. aastal võitis Samsonov Venemaa kuni 20-aastaste koondisega juunioride maailmameistrivõistlustel hõbemedali ja 2017. aastal pronksmedali. "Maple Leafs sign goaltender Ilya Samsonov". Toronto Maple Leafs. 13. juuli 2022. Vaadatud 13. juulil 2022. Ilja Samsonov NHL.com lehel Ilja Samsonov hockeydb.com lehel
Puerto Rico 2022. aasta taliolümpiamängudel

PUR Puerto Rico osales 2022. aasta taliolümpiamängudel Pekingis kahe sportlasega. Puerto Ricot esindasid mäesuusataja William Flaherty ja skeletonisõitja Kellie Delka. "Arhiivikoopia". Originaali arhiivikoopia seisuga 14. veebruar 2022. Vaadatud 14. veebruaril 2022.{{netiviide}}: CS1 hooldus: arhiivikoopia kasutusel pealkirjana (link) https://olympics.com/beijing-2022/olympic-games/en/results/all-sports/noc-entries-puerto-rico.htm
Hongkong 2022. aasta taliolümpiamängudel

HKG Hongkong osales 2022. aasta taliolümpiamängudel Pekingis kolme sportlasega. See oli kuues kord, kui Hongkong taliolümpiamängudel osales. Hongkongi esindasid mäesuusatajad Adrian Yung ja Audrey King ning lühirajauisutaja Sidney Chu. "Arhiivikoopia". Originaali arhiivikoopia seisuga 16. veebruar 2022. Vaadatud 14. veebruaril 2022.{{netiviide}}: CS1 hooldus: arhiivikoopia kasutusel pealkirjana (link)